text: De gjorde deres landsby smukkere
  14 april 2013 kl. 13.18
  I dag blev der holdt Smuk Landsby i Hejls, Hejlsminde og Sjølund.
  Borgerne tog penslen i egen hånd og gav lokalområdet en kærlig overhaling.
  Det er andet år i træk, at godt 180 borgere fra de tre landssbyer melder sig til at give en hånd frivilligt.
  De rydder op, fjerner skrald, planter blomster og maler.
  Ifølge beboerne får de et dejligere sted at bo, og så giver det landsbyerne et unikt sammenhold.
  Se mere i TV SYD i aften kl. 19.30.
  